CELEX: 62013CN0688
Language: el
Date: 2013-12-27 00:00:00
Title: Υπόθεση C-688/13: Αίτηση προδικαστικής αποφάσεως την οποία υπέβαλε το Juzgado Mercantil n °3 de Barcelona (Ισπανία) στις 27 Δεκεμβρίου 2013 — Gimnasio Deportivo San Andrés, S.L. κατά Gemma Atarés París και Agencia Estatal de la Administración Tributaria

15.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/4
            
         Αίτηση προδικαστικής αποφάσεως την οποία υπέβαλε το Juzgado Mercantil no 3 de Barcelona (Ισπανία) στις 27 Δεκεμβρίου 2013 — Gimnasio Deportivo San Andrés, S.L. κατά Gemma Atarés París και Agencia Estatal de la Administración Tributaria
   (Υπόθεση C-688/13)
   2014/C 78/08
   Γλώσσα διαδικασίας: η ισπανική
   
      Αιτούν δικαστήριο
   
   Juzgado Mercantil de Barcelona
   
      Διάδικοι στην υπόθεση της κύριας δίκης
   
   
      Προσφεύγουσα: Gimnasio Deportivo San Andrés, S.L.
   
      Καθών: Gemma Atarés París και Agencia Estatal de la Administración Tributaria
   
      Προδικαστικά ερωτήματα
   
   
               1)
            
            
               Πρέπει να θεωρηθεί ότι η εγγύηση ότι ο εκδοχέας που αγοράζει επιχείρηση σε πτώχευση ή παραγωγική μονάδα τέτοιας επιχειρήσεως δεν αναλαμβάνει τις οφειλές που απορρέουν από προγενέστερες της κατακυρώσεως της παραγωγικής μονάδας απαιτήσεις του κοινωνικοασφαλιστικού φορέα ή από προγενέστερες εργασιακές απαιτήσεις, όταν με τη διαδικασία αφερεγγυότητας διασφαλίζεται προστασία τουλάχιστον ισοδύναμη με την προβλεπόμενη από τις κοινοτικές οδηγίες, παρέχεται αποκλειστικά και μόνον ως προς τις υποχρεώσεις που συνδέονται άμεσα με τις συμβάσεις εργασίας ή τις εργασιακές σχέσεις ή πρέπει, στο πλαίσιο μιας συνολικής προστασίας των δικαιωμάτων των εργαζομένων και της διατηρήσεως των θέσεων εργασίας, η εγγύηση αυτή να επεκταθεί και σε εργατικές απαιτήσεις ή σε απαιτήσεις του κοινωνικοασφαλιστικού φορέα προγενέστερες της κατακυρώσεως σε κάποιον τρίτο;
            
         
               2)
            
            
               Στο ίδιο πλαίσιο της διασφαλίσεως των δικαιωμάτων των εργαζομένων, μπορεί ο αγοραστής μιας παραγωγικής μονάδας να λάβει την εγγύηση του πτωχευτικού δικαστηρίου που εγκρίνει την κατακύρωση, όχι μόνον ως προς τα δικαιώματα που απορρέουν από τις συμβάσεις εργασίας, αλλά και ως προς απαιτήσεις προγενέστερες της κατακυρώσεως τις οποίες θα μπορούσαν να προβάλουν έναντι του αφερέγγυου επιχειρηματία εργαζόμενοι των οποίων η εργασιακή σχέση έχει ήδη λυθεί ή ως προς προγενέστερες απαιτήσεις του κοινωνικοασφαλιστικού φορέα;
            
         
               3)
            
            
               Όποιος αγοράζει μια εταιρία ή μια παραγωγική μονάδα σε πτώχευση, δεσμευόμενος να διατηρήσει όλες τις συμβάσεις εργασίας ή ορισμένες από αυτές, υποκαθιστάμενος ο ίδιος σε αυτές, λαμβάνει την εγγύηση ότι δεν θα του ζητηθεί να εκπληρώσει ή ότι δεν θα μετακυλισθούν σε αυτόν άλλες υποχρεώσεις του εκχωρητή που συνδέονται με τις συμβάσεις ή τις σχέσεις στις οποίες τον υποκαθιστά και, ιδίως, εκκρεμότητες εργατικής φύσεως από οφειλές προς τα ταμεία κοινωνικής ασφαλίσεως;
            
         
               4)
            
            
               Εν ολίγοις, μπορεί η οδηγία 23/2001 (1) να ερμηνευθεί υπό την έννοια ότι, όσον αφορά τη μεταβίβαση παραγωγικών μονάδων ή επιχειρήσεων που έχουν κηρυχθεί αφερέγγυες και υπό εκκαθάριση με δικαστικές ή διοικητικές αποφάσεις, επιτρέπει την προστασία όχι μόνον των συμβάσεων εργασίας, αλλά και τη βεβαιότητα ότι ο αγοραστής δεν θα πρέπει να ευθύνεται για χρέη προγενέστερα της αγοράς της εν λόγω παραγωγικής μονάδας;
            
         
               5)
            
            
               Ερωτάται αν το γράμμα του άρθρου 149, παράγραφος 2, του ισπανικού Ley Concursal, καθό μέρος αναφέρεται στη μεταβίβαση εταιρίας, συνιστά μεταφορά στο εσωτερικό δίκαιο όσων απαιτεί το άρθρο 5, παράγραφος 2, στοιχείο α', της προαναφερθείσας οδηγίας 23/2001, προκειμένου να ισχύσει η εξαίρεση;
            
         
               6)
            
            
               Και, σε περίπτωση καταφατικής απαντήσεως, εάν η απόφαση περί κατακυρώσεως που εκδίδει ο πτωχευτικός δικαστής με αυτές τις εγγυήσεις και τις διασφαλίσεις πρέπει, εν πάση περιπτώσει, να είναι δεσμευτική για τα λοιπά δικαστήρια ή τις διοικητικές διαδικασίες που ενδέχεται να κινηθούν κατά του νέου ιδιοκτήτη σε σχέση με προγενέστερα της κατακυρώσεως χρέη πράγμα που σημαίνει, ως εκ τούτου, ότι το άρθρο 44 του νόμου για τη νομική κατάσταση των εργαζομένων δεν μπορεί να καταστήσει ανίσχυρο το περιεχόμενο του άρθρου 149, παράγραφοι 2 και 3, του Ley Concursal.
            
         
               7)
            
            
               Αντιθέτως, εάν θεωρηθεί ότι τα άρθρα 149, παράγραφοι 2 και 3, του Ley Concursal δεν εισάγουν την εξαίρεση που προβλέπει το άρθρο 5 της οδηγίας, ζητείται από το Δικαστήριο να διευκρινίσει εάν το καθεστώς που προβλέπει το άρθρο 3, παράγραφος 1, της οδηγίας αφορά μόνον τα δικαιώματα και τις υποχρεώσεις αυστηρώς εργασιακής φύσεως των συμβάσεων που είναι σε ισχύ, οπότε δεν θα πρέπει να θεωρηθεί ότι μεταβιβάζονται στον αγοραστή, εν ουδεμία περιπτώσει, δικαιώματα ή υποχρεώσεις όπως αυτά που απορρέουν από την καταβολή κοινωνικοασφαλιστικών εισφορών ή άλλες υποχρεώσεις από συμβάσεις εργασίας που έχουν ήδη λυθεί προ της ενάρξεως της διαδικασίας αφερεγγυότητας.
            
         
      (1)  Οδηγία 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (EE L 82, σ. 16).